**ŠKOLA ZA PRIMIJENJENU UMJETNOST U RIJECI**

Šetalište XIII. divizije 75, Rijeka

Broj RKP: 23376

Matični broj: 01477277

OIB: 15441622812

Razina: 31

Šifra djelatnosti: 8532

Šifra županije: 373

Šifra MZO:08-071-524

Šifra PGŽ:229

IBAN: HR82 25030071100015885

**BILJEŠKE
UZ FINANCIJSKI IZVJEŠTAJ
 ZA RAZDOBLJE
OD 01.01.2021. - 31.12.2021. GODINE**

Škola za primijenjenu umjetnost u Rijeci posluje u skladu sa Zakonom o odgoju i obrazovanju u osnovnoj i srednjoj školi te Statutom Škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijski izvještaj sastavljen je i predan u skladu s odredbama Pravilnika o financijskom izvještavanju u proračunskom računovodstvu te Okružnicom o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2021. godine Ministarstva financija. Financijski izvještaj sastoji se od Bilance, Izvještaja o prihodima i rashodima, primicima i izdacima, Izvještaja o rashodima prema funkcijskoj klasifikaciji te Izvještaja o obvezama. Uz navedene izvještaje sastavljene su ove Bilješke.

**BILJEŠKE UZ OBRAZAC PR-RAS**

Ukupni prihodi u izvještajnom razdoblju.......................................................... 5.495.920,60 kn

Ukupni rashodi u izvještajnom razdoblju.......................................................... 5.475.928,15 kn

Višak prihoda i primitaka...................................................................................... 19.992,45 kn

Preneseni višak prihoda i primitaka....................................................................... 57.483,53 kn

**Prihodi raspoloživi u sljedećem razdoblju......................................................... 77.475,98 kn**

**Bilješka broj 1 – AOP 65 Kapitalne pomoći proračunskim korisnicima iz proračuna koji im nije nadležan (indeks 166,7)**

Ministarstvo znanosti i obrazovanja je Školi doznačilo 3.250,00 kuna namjenskih sredstava za opremanje školske knjižnice obveznom lektirom i stručnom literaturom. I prošle je godine MZO financirao navedeno opremanje knjižnice, ali u manjem iznosu (1.950,00 kuna).

**Bilješka broj 2 – AOP 112 Ostali nespomenuti prihodi (indeks 127,4)**

Za razliku od prošle godine, kada zbog epidemiološke situacije učenici nisu vođeni niti na jedan stručni izlet, u 2021. godini realiziran je jedan stručni izlet koji je povećao konto ostalih nespomenutih prihoda.

**Bilješka broj 3 – 121 Prihod od prodaje proizvoda i robe (indeks 0) i AOP 122 Prihodi od pruženih usluga (indeks 17,8)**

Škola putem svoje učeničke zadruge „Janko Polić Kamov“ ostvaruje prihode od prodaje proizvoda i prihode od pruženih usluga. U 2020. godini Udruga je sudjelovala u Projektu „Rijeka 2020 – Europska prijestolnica kulture“ u kojem je naplatila svoje usluge, a zbog epidemije korona virusa i otkazivanja većine sajmova i izložbi u 2021. godini nisu naplaćene nikakve usluge kroz Zadrugu već su se prodali proizvodi na izložbi kamelija i suveniri u sklopu projekta „Vizualni identiteti Škole“.

**Bilješka broj 4 – AOP 124 Tekuće donacije (indeks 0)**

Škola za primijenjenu umjetnost u 2021. godini primila je donaciju od 500,00 kuna kao nagradu za uređen izlog. Škola ima dugogodišnju suradnju sa Gradom Rijeka na projektu „Kreativni izlozi – sinergija talenta i iskustva“ u kojem se uređuju izlozi poslovnih prostora i time uljepša izgled užeg centra Grada te pridonosi razvoju urbanog turizma.

**Bilješka broj 5 – AOP 131 Prihodi iz nadležnog proračuna za financiranje rashoda za nabavu nefinancijske imovine (indeks 8,2)**

U 2020. godini Škola je, novcem osnivača – Primorsko-goranske županije, nabavila dva velika šatora za odvijanje nastave na otvorenom u doba pandemije. U tekućoj godini nije bilo velikih ulaganja u nefinancijsku imovinu.

**Bilješka broj 6 – AOP 153 Ostali rashodi za zaposlene (indeks 76,8)**

U prošloj su godini dvije zaposlenice dobile otpremninu zbog odlaska u mirovinu, dok u tekućoj godini nije bilo takvih izdataka.

**Bilješka broj 7 – AOP 160 Službena putovanja (indeks 1.392,3)**

U 2020. godini zbog zaštite od zaraze COVID-19, zaposlenici nisu išli na planirane stručne seminare i ostala usavršavanja, a odgođeno je i maturalno putovanje s učenicima, dok se u 2021. godini ipak išlo na neke seminare i realiziran je jedan stručni izlet.

**Bilješka broj 8 – AOP 163 Ostale naknade troškova zaposlenima (indeks 214,9)**

Rashodi loko vožnje uveliko su se povećali zbog sudskih ročišta na koje ide predstavnik Škole u svezi tužbi zaposlenika za isplatu razlike u plaći iz 2016. i 2017. godine.

**Bilješka broj 9 – AOP 165 Uredski materijal i ostali materijalni rashodi (indeks 81,8) i AOP 166 Materijal i sirovine (indeks 81,1)**

Zbog zaštite od zaraze COVID-19 bolesti, drugo polugodište školske godine 2020./2021. u velikoj je mjeri odrađeno u online verziji. Navedeno je utjecalo na smanjene troškove uredskog i nastavnog materijala.

**Bilješka broj 10 – AOP 168 Materijal i dijelovi za tekuće i investicijsko održavanje
(indeks 61,3)**

U 2020. godini Škola je investirala u uređenje Galerije te su zato rashodi za materijal i dijelove za investicijsko održavanje bili veći nego u 2021. godini.

**Bilješka broj 11 – AOP 169 Sitni inventar i auto gume (indeks 61,6)**

Škola nabavlja sitni inventar prema potrebama zaposlenika. U izvještajnom razdoblju nisu uočene potrebe za nabavom sitnog inventarom kao prethodnih godina.

**Bilješka broj 12 – AOP 171 Službena, radna i zaštitna odjeća i obuća (indeks 33,4)**

Službena i radna odjeća i obuća nabavlja se prema Pravilniku o zaštiti na radu i stvarnim potrebama zaposlenika. U tekućem razdoblju je nabavljena radna odjeća i obuća u za domara, a u 2020. godini za spremačice.

**Bilješka broj 13 – AOP 173 Usluge telefona, pošte i prijevoza (indeks 190,0)**

Pošto su zbog epidemije korona virusa prošle godine odgođena sva putovanja i izleti učenika, a u 2021. godini je realiziran jedan izlet, rashodi za prijevoz veći su nego prethodne godine.

**Bilješka broj 14 – AOP 174 Usluge tekućeg i investicijskog održavanja (indeks 127,0)**

Škola za primijenjenu umjetnost u Rijeci u navedenom je razdoblju imala hitnu neplaniranu intervenciju odštopavanja odvoda te su izvedeni elektroinstalacijski radovi pripreme za poboljšanje CARNET-ove mreže što je uzrok većih troškova usluga tekućeg i investicijskog održavanja u 2021. nego u prethodnoj godini.

**Bilješka broj 15 – AOP 176 Komunalne usluge (indeks 120,5)**

Trošak komunalnih usluga veći je nego u prethodnoj godini zbog poskupljenja odvoza otpada kao i zbog toga jer je u 2021. godini plaćena komunalna naknada za cijelu godinu dok je u 2020. godini Škola bila oslobođena dijela komunalne naknade radi izvanrednih okolnosti uzrokovanih pandemijom.

**Bilješka broj 16 – AOP 178 Zdravstvene i veterinarske usluge (indeks 312)**

Zaposlenike Škole redovno se upućuje na zdravstvene preglede kako je propisano Zakonom. U 2021. godini plaćeni su zdravstveni pregledi za više radnika nego u 2020. godini.

**Bilješka broj 17 -AOP 179 Intelektualne usluge (indeks 146,9)**

Zbog tragičnog događaja u Školi je organizirana krizna psihološka intervencija koju financira Agencija za odgoj i obrazovanje. Škola je u sklopu navedene intervencije imala troškove Ugovora o djelu za voditelja i suvoditelja intervencije što je povećalo izdatke za intelektualne usluge u odnosu na 2020. godinu.

**Bilješka broj 18 – AOP 181 Ostale usluge (indeks 62,8)**

Škola je 2020. godine slavila 20 godina postojanja te je tim povodom za Dan škole tiskan prigodan katalog koji je povećao troškove ostalih usluga u odnosu na tekuću godinu.

**Bilješka broj 19 – AOP 208 Zatezne kamate (indeks >>100)**

Škola vodi nekoliko sudskih sporova sa zaposlenicima zbog isplate razlike u plaći prema osnovici iz 2016. i 2017. godine. Plaćene zakonske zatezne kamate prema Presudi razlog su povećanja troška u odnosu na prethodnu godinu.

**Bilješka broj 20 – AOP 256 Naknade građanima i kućanstvima u naravi (indeks 50,0)**

Zbog zaštite zaraze COVID-19 bolesti Škola je svojim učenicima kupila zaštitne maske za lice kako u prošloj tako i u 2021. godini. Međutim, trošak nabave zaštitnih maski u prošloj je bio veći nego u tekućoj godini.

**Bilješka broj 21 – AOP 362 Ostali građevinski objekti (indeks 0)**

Za potrebe skladištenja štafelaja i ostalih potrepština, inventara i alata, ponajprije za potrebe novootvorene Galerije, nabavljena je drvena montažna kućica. Navedeni rashod nije postojao u prethodnim razdobljima.

**Bilješka broj 22 – AOP 364 Uredska oprema i namještaj (indeks 42,2), AOP 365 Komunikacijska oprema (indeks 0), AOP 366 Oprema za održavanje i zaštitu (indeks 0), AOP 368 Instrumenti, uređaji i strojevi (indeks 0), AOP 369 Sportska i glazbena oprema (indeks 0) i AOP 370 Uređaji, strojevi i oprema za ostale namjene (indeks 1,7)**

Škola za primijenjenu umjetnost u Rijeci nabavlja opremu prema potrebama zaposlenika i financijskim mogućnostima Škole. Tako je u 2020. godini od uredske opreme nabavljeno nekoliko računala i printera, a u 2021. godini fotokopirni uređaj za dislociranu jedinicu i skener za nastavu s darovitim učenicima što je manji trošak nego 2020. godine. Što se tiče opreme za održavanje i zaštitu, sportske opreme i instrumenata, uređaja i strojeva oni u 2020. godini nisu nabavljani, a u tekućoj godini postoji trošak nabavke radijatora na struju, šivaćeg stroja, pile za obradu drva i nogometnog gola za školsku dvoranu. U 2021. godini nije nabavljana komunikacijska oprema kao niti jedan uređaj, stroj ili oprema za ostale namjene dok su lani nabavljeni dva šatora za izvođenje nastave na otvorenom uslijed pandemije korona virusa i jedan mobilni uređaj.

**Bilješka broj 23 – AOP Knjige (indeks 167,1)**

Rashod za nabavu knjiga je iznos koji je Ministarstvo znanosti i obrazovanja doznačilo Školi za opremanje školske knjižnice obveznom lektirom i stručnom literaturom. I prošle je godine MZO financirao navedeno opremanje knjižnice, ali u manjem iznosu (2020.⇒1.950,00 kuna, 2021.⇒3.250,00 kuna).

**BILJEŠKE UZ BILANCU**

Škola za primijenjenu umjetnost u Rijeci nema dugoročnih niti kratkoročnih kredita i zajmova niti ostalih ugovornih odnosa koji uz ispunjenje određenih uvjeta mogu postati imovina ili obveza Škole.

Škola na dan 31. prosinca 2021. godine ima 14 sudskih sporova u tijeku. Popis sudskih sporova u tijeku nalazi se u Tablici 3. u Obveznim bilješkama uz Bilancu koja je prilog ovih Bilješki.

**BILJEŠKE UZ IZVJEŠTAJ O OBVEZAMA**

Škola za primijenjenu umjetnost u Rijeci redovito podmiruje svoje obveze. Dana 31. prosinca 2021. godine Škola ima 484.991,59 kuna nepodmirenih obveza. To su obveze koje dospijevaju u 2022. godini. Obveze za plaću za prosinac, čija je isplata 10. siječnja 2022. godine, iznose 388.572,65 kuna, naknada za nezapošljavanje invalida iznosi 850,00 kuna te obveza za materijalna prava zaposlenika za studeni i prosinac čija je isplata 27. siječnja 2022. godine iznosi 8.134,57 kuna. Prema uputi MZO obveze za bolovanja na teret HZZO-a zatvorene su do travnja 2020. godine te iznose 40.572,14 kuna, a obveza za povrat osnivaču kao višak od doznačenih sredstava za podmirenje režijskih troškova za prosinac iznosi 6.652,00 kuna (ukupno 47.224,14 kuna – BIL AOP 299). Obveze za naknade troškova zaposlenima iznose 11.732,77 kuna – to je nepodmireni dio računa autoprijevozniku KD Autotrolej za godišnje karte za prijevoz zaposlenika s posla i na posao koji se plaća u obrocima i dospijeva u 2022. godini. Rashodi za režije u prosincu čije je dospijeće u siječnju 2022. godine iznose 28.477,46 kuna, od toga 9.300,98 kuna za materijal i energiju, 18.814,32 kune za usluge i 347,67 kuna za financijske rashode.

Rijeka, 25. siječnja 2022. godine

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Damir Šegota, prof.